Osnovna škola Kozala

Rijeka

Ante Kovačića 21

Rijeka,11.5.2020.

**ODLUKA RAVNATELJA O RADU ŠKOLE OD 11.5. DO 24.5.2020.**

Ovom Odlukom se, u uvjetima proglašene epidemije na području Republike Hrvatske, uređuje način izvođenja nastave u Osnovnoj školi Kozala kao i obavljanje redovnog rada škole.

 Za učenike razredne nastave od I. - IV. razreda u Osnovnoj školi Kozala, predviđeno je da će se nastava provoditi mješovitim modelom, dijelom kao oblik nastave koju učenici pohađaju u školi, a dijelom kao nastava na daljinu. Izvođenje nastave u mješovitom obliku rada ovisi od potreba i interesa roditelja.

Dana 11.5.2020. niti jedan učenik nije došao u školu i nastavlja se rad svih učenika Osnovne škole Kozala na daljinu.

Ukoliko roditelji iskažu interes ova Odluka promijenit će se u skladu s preporukama HZZJZ.

Radnici koji obavljaju poslove učitelja razredne nastave, kao i radnici koji obavljaju poslove učitelja razredne nastave u cjelodnevnoj nastavi rad će obavljati u prostorijama škole u skladu s nalogom ravnatelja kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

Rad s učenicima s TUR-om organizirati će se prema interesu roditelja u skladu s Uputama HZZJZ i Ministarstva odgoja i obrazovanja Republike Hrvatske.

Učitelji predmetne nastave nastavljaju obavljati rad od kuće kao nastavu na daljinu.

Stručni suradnik – pedagog i stručni suradnik - knjižničar obavljati će redovan rad u prostorijama škole, a prema potrebi i kao nastavu na daljinu.

 Administrativno osoblje (tajnik i voditelj računovodstva ) te pomoćno - tehničko osoblje (domar, spremač, kuhar) redovan rad će obavljati u prostorijama škole prema pozivu ravnatelja.

 Ravnatelj i ostali radnici škole dužni su pridržavati se Uputa Hrvatskog zavoda za javno zdravstvo, od 29. travnja 2020. godine, za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu, te Preporuka Ministarstva znanosti i obrazovanja za organizaciju rada u razrednoj nastavi i uputa za vrednovanje i ocjenjivanje u mješovitom modelu nastave, od 30. travnja 2020. godine.

Stupanjem na snagu ove Odluke, Odluka o obustavi izvođenja nastave u školi odnosno o privremenom radu od kuće.

Ova Odluka stupa na snagu 11. svibnja 2020. godine i objavit će se na oglasnoj ploči i internet stranici škole.